રાત્રિના અસ્તિત્વમાં જ દિવસનું જીવન છે. રાત્રિ ન હોય તો દિવસ મહત્ત્વ વગરનો બની જશે. જેમ રાત અને દિવસ એક જ કાળનાં બે પાસાં છે તેમ સુખ અને દુઃખ પણ આપણા જીવનનાં બે પાસાં છે, જે રીતે રાત્રિ બાદ દિવસ અને દિવસ બાદ રાત્રિ આવે છે, તે જ રીતે દુઃખ પછી સુખ અને સુખ પછી દુઃખનો ક્રમ ચાલતો જ રહે છે. જરૂર એ વાતની છે કે સુખની જેમ જ દુઃખનું પણ સ્વાગત કરીએ. મનને સ્થિર તથા દૃઢ કરીને પોતાના કર્તવ્યમાં લાગ્યા રહીએ. યાદ રાખો, જીવનનાં શાશ્વત મૂલ્યોને સમજી લેવાથી, કર્તવ્યકાર્ય કરવાથી, મુશ્કેલીઓ કે દુઃખ નામની કોઇ વસ્તુ તમારી આસપાસ પણ રહેતી નથી..